
HRVATSKI ĆIRILIČKI MOLITVENIK 
IZ 1512. GODINE! 


Molitveni priručnik tipa liber horarum bio je sve do početka XVII. stoljeća 
najpopularnija nabožna knjiga za laike, ali i redovno štivo samostanskih 
pobožnosti na kojima je bilo propisano čitanje i govorenje oficija, psa- 
lama i lekcija. U prvoj polovici XVI. stoljeća popularnost tih priručnika 
rasla je, a središte širenja bio je Pariz i uopće sjeverozapadna Francuska. 
Uvelike su bili prošireni po Italiji, napose u Veneciji. Redovito su ras- 
košno ukrašeni. U ovome radu opisuje se Hrvatski ćirilički molitvenik iz 
1512. godine. Tiskan je u Veneciji, ukrašen je drvorezima i sadržava sve 
glavne dijelove koji se nalaze u latinskom Officium beatae Mariae Virginis. 


Hrvatski ćirilički molitvenik iz 1512. godine molitveni je priručnik tipa 
liber horarum (Livre d'heures, Libro d'ore, Stundenbuch, Book of Hours i sl.), 
knjiga kojom je obilovao latinsko-katolički Zapad. Sastavljen je od više 
čast blaženoj Djevici Mariji (Officium beatae Mariae Virginis). Sve do počet- 
ka XVII. stoljeća taj je tip molitvenika bio najpopularnija nabožna knjiga za 
laike, jednako je tako bio redovno štivo samostanskih pobožnosti na koji- 
ma je bilo propisano čitanje i govorenje oficija, psalama i lekcija. U prvoj 
polovici XVI. stoljeća ti su priručnici bujali. Središte bujanja bio je Pariz i 
uopće sjeverozapadna Francuska. Uvelike su bili prošireni po Italiji, napo- 
se u Veneciji (naslovljeni Officium romanum). Redovito su raskošno ukraše- 
ni. Poznata su izdanja molitvenika našega Dobrića Dobrićevića (Boninus 
de Boninis): Officium divine et immaculate Virginis Marie ukrašena sa 16 bo- 
gatih drvoreza (Lyon 1499. i 1501.). 





! Ovaj je tekst tiskan uz faksimil Molitvenika koji su 2013. godine zajednički objavili 
Hrvatska akademija znanosti i umjetnosti, Nacionalna i sveučilišna knjižnica i Matica 
hrvatska u povodu 500. obljetnice njegova tiska. Usp. Nazor 2013. 

Hrvatski ćirilički molitvenik tiskan je na papiru u Veneciji u tiskari 
Giorgio Rusconi i dovršen u kolovozu 1512. godine kao Ofičje, kojemu je u 
pojedinim primjercima dodano Petnaest molitava sv. Brigite (švedske). Ofič- 
je ima 16 araka po 8 listova, a Molitve se sastoje od triju araka po četiri li- 
sta, što ukupno iznosi 140 listova (vel. 15,2 cm x 10,2 cm). Tiskan je bosan- 
čicom (u literaturi se za taj tip pisma volio upotrebljavati još naziv zapad- 
na ćirilica, zapadni tip ćirilice, u novije pak vrijeme i hrvatska ćirilica). Tisak je 
dvobojan: crno-crven. Crvenom su bojom tiskane uglavnom rubrike (lat. 
ruber, “crven'), upute (onomu što moli, što i kako ima moliti), glavniji, »za- 
povjedni« blagdani u Kalendaru i »nadglavak« svakoga mjeseca. Ukrašen 
je inicijalima. Svaka je stranica (osim naslovnih) u knjizi uokvirena uz rub 
četirima bordurama sastavljenima od ornamenata ili samih ili obogaćenih 
životinjskim ili ljudskim figurama. 

Molitvenik je ukrašen i slikama (drvorezima). Kalendar za svaki mjesec 
ima sličicu s prikazom radova koji se obavljaju u polju ili kući. K tomu ima 
12 slika, koje, zajedno s uobičajenim okvirom, zauzimaju čitavu stranicu, 
a smještene su pred početkom važnijih dijelova Ofičja. Slike prikazuju: Bla- 
govijest (16“), Susret Marije i Elizabete (24“), Isusovo Rođenje (34“), Anđeo jav- 
lja Isusovo Rođenje (38“), Poklon triju kraljeva Isusu (42“), Očišćenje Mariji- 
no (467), Bijeg u Egipat (49"), Krunjenje Marijino (55“), Kristovo Raspeće (75“), 
Duhovi (79 “), Bat-Seba i David (83“), Lazarovo uskrišenje (100“) te na početku 
Molitava sveta se Brigita bičuje pred Kristovim Raspećem. 


Ofičje i Petnaest molitava sv. Brigite mogu biti dvije samostalne tipo- 
grafske jedinice: svaka ima vlastite arke, vlastite signature, vlastitu na- 
slovnu stranicu i vlastiti kolofon. Tiskanje Ofičja završeno je 2. kolovoza 
1512. godine. Štanopano u Bneciehv u Zorvzi Rusvkoni izv Milana po meštoru 
Franvčesku Ratvkoviću izv Dubrovnika u 1512 ljeto na 2. agosvta mieseca (1. 
127"). Tiskanje pak Molitava sv. Brigite završeno je 10. kolovoza: Štanvpano 
po meštovru Franvčesvkh (!) Ratvkovu Dubrovčaninu u 1512 lietv na 10 agosta 
mieseca (1. 140 7). 


Milan Rešetar smatra da te dvije tipografske jedinice nisu tek slučajno 
sastavljene u jednu knjigu. Povezuje ih to što su tiskane u istoj tiskari, istim 
slovima i na istom papiru, za istoga izdavača i u isto vrijeme (2. i 10. kolo- 
voza 1512. godine) »pa su sigurno te dvije stvari iizdanekaojedna knji- 
ga, iako su možda (kao što je u sličnim slučajevima u starije vrijeme često 
bivalo) i svaka za sebe ulazile u trgovinu« (Rešetar 19381:XIII). 


Hrvatski ćirilički molitvenik iz 1512. godine sadrži, kako je navedeno na 
naslovnom listu: Kalendar (svi mieseci); Marijin oficij (Ofičvje. Odv blažene 
gospođe); Oficij sv. Križa (Ofičvje odv svetoga karvsta); Oficij sv. Duha (Ofičvje 

svetoga Duha); Sedam psalama pokornih s litanijama svih svetih (Sedamv 
salama pokorvnihv s letaniami); Oficij za mrtve (Ofičvje odo marvtviehv); Mo- 
litve (vjerojatno pape Grgura XI., 1370.— 1378.) (i monogo ljepihv razvličiho 
(!) molitava). 

Molitvenik sadrži, dakle, sve glavne dijelove, koji se standardno nalaze 
u latinskom Officium beatae Mariae Virginis. 

Jezik našega Molitvenika je štokavsko-jekavski (s gdjekojim raguzeiz- 
mom, kao što je na primjer ime sv. Vlasi biskupov, za sv. Blaža, u kalendaru 3. 
veljače, koje se u navedenom obliku govori samo u Dubrovniku). 


U kolofonima Ofičja i Molitava sv. Brigite zabilježeno je da su štanpani po 
meštru Frančesku Ratkoviću (Ratkovu) iz Dubrovnika, o kojem se malo zna: 
tek nešto više od onoga što se spominje u Molitveniku. 

Dubrovčanin Milan Rešetar, koji je temeljito proučio ćirilički Molitve- 
nik i ponovno objavio njegov tekst, smatra da je uloga Frančeska Ratkovi- 
ća u izdanju Molitvenika bila vrlo važna: da je kao meštar svojom rukom re- 
zao i slagao slova, bordure i slike, te da je »knjigu, valjada na svoje troško- 
ve i izdao« i, napokon, da je preuzeo raspačavanje »u našim krajevima«. 
Da je Ratković sebe smatrao izdavačem knjige, Rešetar zaključuje po tome 
što pod kolofonom Ofičju ima veliko vlastito obilježje: »štit razdijeljen dvo- 
strukim širokim pojasom s crvenim ljiljanom u gornjoj polovici a u donjoj 
s dvostrukim križem pod zvijezdom i među dvije zvijezde, pri dnu kojega 
je monogram FR« (Rešetar 1938!:XVIII). S Frančeskom Ratkovićem Reše- 
tar dovodi u vezu ugovor, pohranjen u dubrovačkom Državnom arhivu, 
sklopljen 31. srpnja 1511. godine (Die ultimo julii 1511.) između Petra Jurje- 
va Šušića i Frančeska Ratkova Micalovića (Petrus Georgii Susich ex una par- 
te et Franciscus Ratchi Mizalovich ex alia parte). Tim su ugovorom Micalović 
i Šušić sklopili društvo na neograničeno vrijeme, u koje je Micalović ulo- 
žio svoj rad (personam suam). Iz ugovora Rešetar zaključuje da se Ratković 
zvao Frančesko Ratkov Micalović (Franciscus Ratchi Mizalovich), da mu je 
Ratković ime po ocu (otuda samo Ratkov u kolofonu Molitava sv. Brigite), a 
Micalović prezime. 


U dubrovačkom Državnom arhivu otkrio je Mihailo Dinić još dva ugo- 
vora za koje smatra da imaju veze s našim Molitvenikom iz 1512. godine: 18. 
rujna 1512. godine Micalović je, čim je stigao u Dubrovnik, izjavio da dva 
sanduka (capse) slavenskih knjiga (in idiomate sclavo) pripadaju Jurju Šuši- 
ću, ocu Petra s kojim je sklopio ugovor 31. srpnja 1511. Šušiću pripada i je- 
dan sanduk s tiskanim knjigama in idiomate latino, koji je stigao već ranije. 
Znači — zaključuje Dinić — Micalović je stigao u Dubrovnik čim je dovr- 
šeno tiskanje Molitvenika. 

Drugi je ugovor datiran 20. kolovoza 1513. godine: Frančesko Micalo- 
vić, koji je krenuo na put u turske krajeve (ad partes et loca Turcorum) pri- 
mio je od Jurja Šušića pedeset primjeraka Molitvenika (officia quinquaginta 
ligata et forinta ex officiis in littera et idiomate Serviano, stampatis anno transac- 
t0) s obvezom da ih proda, a dobiveni novac preda Šušiću. »Tu nalazimo, 
dakle, sasvim sigurnu potvrdu da se zaista radi o Ofičju koje je Micalović 
štampao u Veneciji, pošto je ono dovršeno prethodne godine (anno transac- 
t0)« — zaključuje Dinić. U podatku — ne odgovori li obvezama, Micalović 
ima isplatiti Šušiću dvadeset zlatnih dukata — Dinić nalazi mogućnost da 
se odredi, makar približna, cijena pojedinoga primjerka Molitvenika: Mica- 
lović je primio pedeset primjeraka knjige, za koje je predviđena naknada 
od dvadeset zlatnih dukata, što znači da na svaki primjerak dolazi 0,4 du- 
kata. To je, dakle, mogla biti prodajna cijena Molitvenika. 


Dinić je, radeći u dubrovačkom Državnom arhivu, zapazio da u arhiv- 
skoj građi ima još podataka o Frančesku Ratkovu Micaloviću, koji bi kon- 
kretnije mogli potkrijepiti njegovu ulogu u tiskanju knjige, pa je predlo- 
žio da se ondje sustavno istraži građa iz doba tiskanja Molitvenika. Sam je 
zabilježio da mu je otac bio Ratcho Vuchossalich detto Mizalouich, to jest da 
je Micalović bio nadimak, koji je s vremenom prešao u prezime, što u Du- 
brovniku nije bila rijetkost. 

Hrvatski ćirilički molitvenik iz 1512. godine (skraćeno Ofičje), za našu 
je javnost otkriven 1932. godine, kad je pariški sveučilišni profesor Ma- 
rio Roques objavio opširan opis dvaju mletačkih izdanja: jednoga iz 1512. 
godine (po jedinstvenom tada poznatom primjerku pariške Nacionalne 
knjižnice) i drugoga iz 1571. godine. Roques je zapravo opisao dva izdanja 
jednoga katoličkoga molitvenika. Drugo je izdanje (iz 1571. godine) slavi- 
stima bilo već poznato po bečkome primjerku, jer ga je spomenuo »otac 
slavistike« — Dobrovsky u 1. izdanju svojih Institutiones (1822.). Prvo iz- 
danje (iz 1512.) kod nas nije bilo poznato, iako je 1907. godine opisano u 
dvama važnim bibliografskim izdanjima: u katalogu tiskanih molitveni- 
ka, pohranjenih u pariškim javnim knjižnicama (s vrlo kratkim i nepouz- 
danim opisom: Lacombe, P., Les livres d'heures imprimćs au XV et au XVI“ 
sičcle conservćs dans les bibliotheques publiques de Paris, Pariz, 1907., br. 578.) 
i opisu mletačkih ilustriranih izdanja objavljenih koncem XV. i u XVI. sto- 
ljeću, gdje je knjiga ukratko i točno opisana s reprodukcijama svih slika i 
jednom stranicom teksta (Prince d“Essling, Les livres 4 figures vćnitiens de 
la fin du XV sičcle et du Commencement du XVI“, Firenca— Pariz, 1907., str. 
436. — 440.). 


Čim se doznalo za Roquesov opis dubrovačkoga ćirilskog Molitveni- 
ka iz 1512. godine, Milan Rešetar, poznati i priznati filolog iz Dubrovnika, 

predložio je Srpskoj kraljevskoj akademiji nauka da bi bilo vrijedno da se 

knjiga 
»opet iznese na svijet, kad je sačuvana u tuđini samo u jednom jedinom eg- 
zemplaru i najstarija je srpska knjiga štampana ćirilicom. Istina, još prije nje 
štampan je g. 1494. oktoih a g. 1495. psaltir u štampariji što je na Cetinju po- 
digao zetski vojvoda Đurađ Crnojević, pa su dabome i te obje krupne i sve- 
čane knjige srpske po postanku i po izradi (složio ih je monah Makarije »od 
Crne Gore«), ali mali molitvenik što ga je g. 1512. izdao Dubrovčanin Fran- 
česko (Franjo) Ratković ima prema njima tu veliku prednost da je srpski i 
po jeziku, dok su obje Crnojevićeve knjige na čisto crkvenoslavenskom je- 
ziku« (Rešetar 1938!:VII). 

Srpska je kraljevska akademija »odmah i rado prihvatila« Rešetarov 
prijedlog »da se ova knjiga opet izda i nije žalila troška da dobavi foto- 
grafsku reprodukciju cijele knjige«, po kojoj je Rešetar priredio tekst i da 
uz Rešetarov priređeni tekst »dade napraviti reprodukciju mnogih stra- 
na i svih slika iz nje«. Rešetar je korektno ćirilicom prepisao tekst s opšir- 
nim uvodom i detaljnim opisom Molitvenika. Njegov prijepis usporedio je 
Ciro Giannelli s izdanjem iz 1571. po primjerku Vatikanske knjižnice. Sve 
je objavila Srpska kraljevska akademija. Rešetar je uz to napisao posebnu 
studiju o jeziku Molitvenika (Rešetar 1938). 


Pomna analiza pisma, sadržaja, pravopisa i jezika našega Molitvenika 

dovela je Rešetara do rezultata da naš Molitvenik 
»iznosi djelomice svoj tip ćirilskih slova koji je udešen prema ćirilskom sko- 
ropisu (zapadnoj ćirilici), kojim su se tada pisale kod nas stvari što nisu na- 
mijenjene ni pravoslavnoj crkvi ni pravoslavnoj vjeri, pa je zato skoropis 
bio ćirilsko pismo što su redovno upotrebljavali naši katolici i muslimani« 
(Rešetar 19381:XIV). 

Molitvenik je namijenjen »u prvome redu dubrovačkim katolicima ne- 
goli pravoslavnim “in partibus Serviae“, koji bi sigurno zazirali od te knji- 
ge i zbog slova (skoropisa mjesto ustava), i zbog jezika (narodnoga mjesto 
crkvenoga) i naročito zbog sadržaja (kakvog nema u pravoslavnoj crkvi«) 
(Rešetar 1938!:XX). Što se jezika tiče — Rešetar je pokazao da je Molitvenik 
štokavsko-jekavski spomenik: govor je »gotovo čisto jekavski«. 


Prema tome sam je Rešetar pokazao da nema temelja za tvrdnju da je 
dubrovački ćirilički Molitvenik iz 1512. godine srpski. Na Rešetarovu tvrd- 
nju odmah se, već 1938. godine, čim se pojavilo Rešetarovo izdanje, ova- 
ko očitovao znameniti hrvatski filolog Stjepan Ivšić: »Taj “srpski molitve- 
nik' upravo je mlađa redakcija hrvatskoga latiničkoga molitvenika što ga 
je prema latiničkom rukopisu (oko g. 1400.) izdao prof. Fancev pod natpi- 
som Vatikanski hrvatski molitvenik«. 

Naime, prije objavljivanja ćiriličkoga Molitvenika iz 1512. godine, bilo je 
poznato nekoliko rukopisnih latiničkih molitvenika dubrovačke proven- 
cijencije, koji su prethodili ćiriličkomu. Među njima su spomenuti Vatikan- 
ski oko 1400. godine i okrnjeni Drugi vatikanski dubrovački molitvenik s kra- 
ja XV. ili početka XVI. stoljeća, za koji je Dragica Malić utvrdila da mu je 
najsličniji ćirilički Molitvenik iz 1512. godine po rasporedu dijelova, te po 
prijevodnoj i tekstovnoj redakciji (u očuvanim njegovim dijelovima). Što- 
više, čini joj se da je tiskani ćirilički Molitvenik iz 1512. izravno prepisan s 
Drugoga vatikanskoga dubrovačkoga molitvenika. Istraživanja Dragice Malić 
pokazuju da »u građi što je navodi Giannelli teško je naći potvrdu njego- 
vu uvjerenju o postojanju nekog nepoznatog međuizdanja ćirilskoga du- 
brovačkog Molitvenika tiskanoga u Veneciji 1512. godine« (Malić 2012:33). 


Očuvana su tri originalna primjerka našega Molitvenika, od kojih nije- 
dan nije potpun. Sva tri su pohranjena izvan Hrvatske: u Francuskoj, Ve- 
likoj Britaniji i Sjedinjenim Američkim Državama. Francuski se primjerak 
čuva u Parizu: u Francuskoj nacionalnoj knjižnici (Bibliotheque Nationale 
de France, Reserve B 5009). Nekoć je bio vlasništvo francuskoga književni- 
ka i reimskoga nadbiskupa L. d'Estampesa (1588.—1651.), čiji je grb utis- 
nut na prednjoj korici. Ne zna se kad je i kako dospio u Bibliotheque Na- 
tionale de France. Rešetar pretpostavlja da je pribavljen sredinom XVIII. 
stoljeća na nekoj aukciji. Primjerak je najpotpuniji: nedostaje mu naslovni 
i osmi list prvoga arka (»mjesec jul kalendara«). Jedini ima Petnaest molita- 
va sv. Brigite (švedske). U Rešetarovo vrijeme (t1942.) bio je poznat samo 
taj (pariški) primjerak. 

Drugi se originalni primjerak čuva u Oxfordu u knjižnici All Souls Colle- 
ge. Potječe iz knjižnice Christophera Codringtona (1668.—1710.),profesio- 
nalnoga vojnika i strastvenoga bibliofila. Za primjerak se doznalo 1963. 
godine, a de visu ga je 1991. godine potanko opisao Evgenij Nemirovski 
(Slovo 41—43). Znatno je obrezan pri ponovnom uvezivanju u XVIII. sto- 
ljeću i nepotpun. Sadrži samo Ofičje (nema Molitava sv. Brigite). 

Treći se primjerak čuva u Washingtonu, na Američkome katoličkome 
sveučilištu (The Catholic University of America, Mullen Library) među 
rijetkostima (Rare Books and Special Collections), a do 1983. godine ču- 
vao se među običnim knjigama pod sign. Z 232. Ne zna se kad je i kako je 
onamo dospio. Primjerak je nepotpun, nema Molitava sv. Brigite, ali (jedi- 
ni) ima naslovni list i list s mjesecom srpnjem (mjesec jul), koji nedostaje u 
pariškom primjerku. 

To što ni oxfordski ni washingtonski primjerak nemaju Molitava sv. Bri- 
gite potvrđuje Rešetarovu pretpostavku da Ofičje i Molitve sv. Brigite mogu 


22 


Anica Nazor: Hrvatski ćirilički molitvenik iz 1512. godine 
HLOLOGIJA 62(2014), 17—31 





biti dvije samostalne jedinice, te su možda (»kao što je u sličnim slučajevi- 
ma u starije vrijeme često bivalo) i svaka za sebe ulazile u trgovinu«. 


Drugo izdanje našega Molitvenika objavljeno je 1571. godine također u 
Veneciji. Potanko ga je opisao Mario Roques i usporedio s prvim izdanjem 
iz 1512. godine. Opisao ga je i Milan Rešetar. Rešetarovo izdanje teksta iz 
1512. godine usporedio je Ciro Giannelli s tekstom izdanja iz 1571. godi- 
ne po vatikanskom primjerku i varijante priložio u Dodatku Rešetarova iz- 
danja. Giannelli smatra da izdanje iz 1571. godine nije pretisnuto izrav- 
no iz izdanja 1512. godine, nego s nekoga nama nepoznatoga (v. Rešetar 
1938!:LXIV — LXV]). 


U drugom izdanju (1571.) pretisnut je »sasvim vjerno tekst prvoga iz- 
danja ... uz tu jednu jaču promjenu da je na jednom mjestu štampan pot- 
pun tekst Očenaša od kojega se u 1. izdanju nalaze samo prve dvije riječi« 
(Rešetar 1938!:XX). Veće su razlike u jeziku (narodni su oblici često zamije- 
njeni crkvenima), zatim u ortografiji, ponajviše u vanjskom izgledu knji- 
ge. Drugo je izdanje manjega formata (13,7 x 9,5 cm), broj listova sveden 
je sa 140 na 112); tekst nije uokviren bordurama, kojih nema ni oko slika, 
tako da je pod svakom slikom — osim prve — gotovo trećina stranice is- 
punjena tekstom; nema uokvirenih inicijala. Drugo je izdanje jedna tipo- 
grafska cjelina, tako da Molitve sv. Brigite ne počinju na novom arku nego 
odmah na prvoj stranici nakon stranice na kojoj završava Ofičje. Ima samo 
jedan kolofon (na kraju knjige): Štanopano . u Boneciehv. Iakobv. Djebaromv . 
i A(m)brožo . Korbso . kumopano ala sena djela skala (!) 1571. Nijedna strani- 
ca nije ostala prazna osim verso stranice prvoga, naslovnoga lista. Slova su 
vrlo slična slovima prvoga izdanja, po kojima su rezana i livena. Više nije 
bilo klišeja za sličice uz kalendar, pa su načinjeni novi klišeji kopirajući sli- 
čice iz prvoga izdanja. Ipak — očuvali su se klišeji onih 12 slika u Ofičju iz 
prvoga izdanja i upotrijebljeni su u drugom izdanju. Samo je za sliku sv. 
Brigite pred njezinim Molitvama izrađen novi klišej na kojem je svetica pri- 
kazana pod zvjezdanim nebom kako pred Propetim mirno kleči i pobož- 
no se moli (u izdanju iz 1512. ona se pred Propetim bičuje po golu izranje- 
nom tijelu). 

U nekim primjercima drugoga izdanja dodan je list na kojem je ćirilska 
azbuka te molitve Zdravomarija i Očenaš na »čisto« narodnom jeziku. Na 
dodanom listu tekst je tiskan istim slovima kojima i knjiga, a dodan je kao 
pomoć u čitanju. Vjerojatno se list umetao u svaki primjerak, pa se u ne- 
kim primjercima očuvao, a u nekima se izgubio. 

Azbuka ima sva mala slova upotrijebljena za tiskanje knjige, osim »č 
koje je zaboravljeno«. Navedeni su još dzćlo, iže i thita, jer su u knjizi upo- 
trijebljeni kao brojevi (Rešetar 19381:XXII— XXV). 


23 


Anica Nazor: Hrvatski ćirilički molitvenik iz 1512. godine 
HLOLOGIJA 62(2014), 17—31 





Literatura 


Benvin, Anton. 1988. Pitanje predložaka Kožičićevih izdanja. U: Krbavska 
biskupija u srednjem vijeku. Analecta Croatica Christiana XXV. Kršćanska 
sadašnjost : Rijeka— Zagreb. 151—185. 

Benvin, Anton. 1991. Zrcalo svestnoe u Oficiju rimskom Šimuna Kožičića. 
sti. Znanstveni skupovi. Knjiga 1. Zagreb. 33—63. 

Dinić, Mihailo. 1949 — 1950. Tri dokumenta o Ofičju štampanom ćirilicom 
1512. godine. Istoriski časopis I, 109—114. 

Fancev, Franjo. 1934. Vatikanski hrvatski molitvenik i Dubrovački psaltir. 
Djela JAZU 31. Zagreb. 

Ivšić, Stjepan. 1938— 1939. Neki primjeri asimilacije dentala t, d palatala |, 
n«. Južnoslovenski filolog XVII, 114— 129. 

Lacombe, P. 1907. Les livres d'heures imprimes au XV" et au XVI" sičcle conser- 
vćs dans les bibliotheques publiques de Paris. Br. 578. Pariz. 

Malić, Dragica. 2012. Suodnos tiskanoga ćiriličkoga dubrovačkog molitve- 
nika i rukopisnoga latiničnoga Drugoga vatikanskog. U: Hrvatska ći- 
rilčna baština. Knjiga sažetaka. Međunarodni znanstveni skup povodom 
500. obljetnice tiskanja prve hrvatske ćirilične knjige. Zagreb, 26. do 27. 
studenoga 2012. HAZU : Zagreb. 32—33. 

Malić, Dragica. 2004. Najstariji hrvatski latinički spomenici (do sredine 15. 
stoljeća). Stari pisci hrvatski 43. HAZU. 

Nazor, Anica. 2005. Rešetar i dubrovački ćirilski molitvenik iz godine 1512. 
U: Zbornik o Milanu Rešetaru. Hrvatski književni povjesničari. Znanstveni 
zbornici 9. Ur. Tihomil Maštrović. Hrvatski studiji Sveučilišta u Zagre- 
bu : Zagreb. 57—67. 

Nazor, Anica (ur.). 2013. Hrvatski ćirilički molitvenik 1512. 1: faksimil. 2: 
Nazor, Anica. Komentar uz faksimil. HAZU — Nacionalna i sveučilišna 
knjižnica— Matica hrvatska : Zagreb. 

Nemirovskij, Evgenij. 1993. Oxfordskij ekzempljar venecianskogo Ofičje 
svete dieve Marie 1512. goda. Slovo 41 — 43, 241 —247. 

Pantelić, Marija. 1980. Senjski Lobkowiczov glagoljski kodeks iz 1359 — 
prototip srednjovjekovnih “Liber horarum' za laike. Senjski zbornik VIIL 
355—368. 

Prince d'Essling. 1907. Les livres A figures venitiens de la fin du XV" sičcle et du 
Commencement du XVI“. Firenza — Paris. 436 — 440. 

Radojičić, Đorđe Sp. 1956. Čirilica. U: Enciklopedija Jugoslavije 2. Bosna — Dio. 
Zagreb. 626 — 632. 

Rešetar, Milan. 1938!. Dva dubrovačka jezična spomenika iz XVI. vijeka. Za 
štampu priredili M. Rešetar i Ć. Đaneli. Srpski Molitvenik od g. 1512. 


24 


Anica Nazor: Hrvatski ćirilički molitvenik iz 1512. godine 
HLOLOGIJA 62(2014), 17—31 





Novo izdanje priredio Milan Rešetar. Srpska kraljevska akademija. Po- 
sebna izdanja. Knjiga CXXII. Filosofski i filološki spisi. Knjiga 32. Beo- 
grad, 19381. LXXI + 142. 

Rešetar, Milan. 19387. Jezik srpskoga Molitvenika od g. 1512. Glas Srpske 
kraljevske akademije. CLXXVI. Drugi razred 90. 173—238; Beograd. 

Roques, Mario. 1932. Deux livres d'heures du XVI“ sičcle en cyrillique bos- 
niaque. Revue des ćtudes slaves XIL, 49—69. 

Stepanov, Stjepan. 1983. Glagoljaško pjevanje u Poljicima kod Splita. Spo- 
menici glagoljaškog pjevanja. Prvi svezak. Jugoslavenska akademija zna- 
nosti i umjetnosti. Muzikološki zavod Muzičke akademije u Zagrebu : 
Zagreb. 

Šimić, Marinka. 2009. Jezik srednjovjekovnih kamenih natpisa iz Hercegovine. 
Matica hrvatska : Sarajevo. 

Štefanić, Vjekoslav. 1942. 2.B(rigita) ili Birgitta. U: Hrvatska enciklopedija, sv. 
III. Zagreb, str. 304. 

Tandarić, Josip. 1984. Zajednički korijen hrvatskih marijanskih oficija na 
početku 16. stoljeća. Slovo 34, 257—261. 

The Dictionary of National Biography. Founded in 1882 by George Smith. 
The Concise Dictionary. Part I from the Beginnings to 1900. Oxford Uni- 
versity Press. 

Zelić-Bučan, Benedikta. 1961, 20007. Bosančica u srednjoj Dalmaciji. Split. 

Zelić-Bučan, Benedikta. 1968. Bosančica — poljičko narodno pismo. U: Po- 
ljički zbornik 1, 143—152. 

Zimmer, Szczepan K. 1983. The Beginning of Cyrillic Printing. Cracow, 1491. 
From the Orthodox Past in Poland. A Polish Institute of Arts and Sciences 
of America Book. Social Science Monographs, Boulder, Colorado. Distri- 
buted by Columbia University Press, New York. 


The Croatian cyrillic prayer book of 1512 


Abstract 


The Croatian Cyrillic Prayer Book was printed in Venice, at the print- 
er's Giorgio Rusconi (1. 140; 15.2 x 10.2 cm). According to the content, the 
purpose and the form, it is a prayer book of the type liber horarum, which 
was in the first half of the 16" century very widely spread in Italy — in 
Venice in particular, and in the north-western France (in Paris in particu- 
lar). In Italy, it was known by the title Officium romanum. The core of the 
prayer books of this type consists of Mary's Officium (Officium beatae Ma- 
ride Virginis). In addition to the Officium, it includes all the main parts usu- 

ally found in the Latin Officia beatae Mariae Virginis, i.e. the following: the 
Calendar; the Officium of the Holy Cross; the Officium of the Holy Spirit; Sev- 
en Psalms of the Penitent with Litanies of All Saints; the Officium for the Dead. 
Some copies also include Fifteen Prayers of Saint Bridget (of Sweden), which 
means that the prayer book had been composed of two »units« published 
as a single book (one typographic unit). They might have also been pub- 
lished separately (which was common practice in those times). The pres- 
ence of two colophons at the end of the Officium indicates this possibility: 
Štanvpano u Bnecieho u Zorozi Rusvkoni izv Milana po meštvru Franvčesoku 
Ratvkoviću izv Dubrovnika u 1512. ljeto na 2. agosvta mieseca (1. 127"); and 
Štanvpano po meštvru Franvčesvku Ratvkovu Dubrovčaninu u 1512. lietv na 10. 
agosta mieseca (1. 140"). The fact that out of the three preserved originals, 
only the Parisian one does include the Prayers of Saint Bridget, whilst nei- 
ther the Oxford nor the Washington originals do, confirms the possibili- 
ty that the Officium and the Prayers of Saint Bridget might have been pub- 
lished separately. 

The print is bi-coloured: red and black. It is richly ornamented: eve- 
ry page (except for the title pages of the Officium and the Prayers of Saint 
Bridget) is framed along the margin by a bordure with figures; further- 
more, there are twelve larger-size pictures (wood engravings) that, togeth- 
er with the frame, spread across the whole page (they are placed before 
the beginning of the main parts of the Officium). 

Milan Rešetar, who in 1938 prepared a new edition of the text of the 
Prayer Book in the old Cyrillic script and with a comprehensive introduc- 
tion, holds that Frančesko Ratković, as meštar /master/, had manually cut 
and set the letters, bordures and pictures, »published the book probably at 
his own expense«, and taken upon himself the distribution »in our area«. 
The language of the Prayer Book is the Štokavian-Jekavian variant. Rešetar 
further believes that the Prayer Book is Serbian, in spite of his own words 
stating the following: »The Serbian Prayer Book was printed in the Cyril- 
lic script, however using neither the uncial letters nor the orthography of 
the Orthodox ecclesiastic books previously published in Cetinje in 1494 
and 1495... it partly brings its own type of Cyrillic letters that has been 
arranged according to the Cyrillic italic (the western Cyrillic) script, in 
which in those times, in our parts, matters intended neither for the Or- 
thodox church nor for the Orthodox religion were written; hence the italic 
was the Cyrillic script, which our Catholics and Muslims regularly used« 
(Rešetar 19381). 


Ključne riječi: Hrvatski ćirilični molitvenik 


Key words: Croatian Cyrillic Prayer Book 

Naslovna stranica (primjerak u Washingtonu) 

Kolofon Ofičja, 1. 127 (primjerak u Parizu) 

GOBI KCX .€Z.MOAHMaOH KOR XVH 
dH CT4 CIPHVHASZ IPHAR RPX 
HHOHKRCOMR CTHEMB. 





Sv. Brigita — bičuje se pred Raspetim, 1. 129 (primjerak u Parizu) 

BOJI BE MOAHINRBE PODIWPHO ZACkOI:. 
UVJ | eevennic.M-ANH TIPOMENE4 HOŠABEAE 
PPI sHOBH CMaKWOBHIMK CKAHAHMRCE + | 
gl cuaH4 BHNIHNHEMEB KOPWOMb dNbACOCE 
A | EHMB HITBKOJSH KOTA NAXVHO NETO“ | 

Pl HeoBe MWAHMEBE DAKTOAH KCkTOE | 
MBA | LAHCE KZBTOBOPE ONbAKŽE BHMH BO [Fi 


Ž * rk CMHA OCIMBID CBOHOMB AdgiPduH KE 

S JELI dEDd KIKO OSKPJNH CTOFA NIABRAJ Na dti 
2 | GOPRINENH XCRPKAR TIS VHNE MOP&C2 EI 

PNE KE KZAJME HSRTHNKITIH NE A4. dMENK. # 


SpA [LII 4ugrado TIOMEWEPX SPanbVECBKX Hi; 
Bl PAMBKOBE AKSPOBY4NHNX.K. V $ E BJ 
AHETTIE Hđ.£.4roCIMI4 MHECEH4. 





Kolofon — Molitva sv. Brigite, 1. 140 (primjerak u Parizu) 


